පාසල් දරුවන්ගේ පෝෂණ අවශ්‍යතා සපුරාලීම සඳහා රජය මඟින් ක්‍රියාවට නංවන දිවා ආහාර ලබාදීමේ වැඩසටහන තවත් වසරකින් දීර්ඝ කිරීමට රජය තීරණය කරයි.ඒ අනුව සෑම දරුවෙකුටම දිවා ආහාර ලබාදීමේ වැඩසටහන මේ 11 වැනිදා ආරම්භ කෙරේ.2009 වසර වෙනුවෙන් දිවා ආහාර සඳහා රුපියල් මිලියන 2700 ක මුදලක් රජය වෙන් කළ අතර 2010 වසරේදී එම මුදල රුපියල් මිලියන 2900 ක් වන බවට ඇස්තමේන්තු කොට තිබේ.2005 වසරේ සමීක්ෂණයකට අනුව උදෑසන ආහාර නොගෙන පාසල් පැමිණෙන ළමුන්ගේ සංඛ්‍යාව සියයට 30 කි.